Çhengaghyn Tocharagh

She fo-chrouw varroo jeh ny çhengaghyn Ind-Oarpagh v'ayn ayns ny çhengaghyn Tocharagh. Va ny çhengaghyn Tocharagh loayrit ec boodeeyssyn beggey va cummal ec taauenee er y çheu hwoaie jeh Awintragh Tarim (cooid jeh'n ard noa-emshyragh Xinjiang 'sy Çheen). Ta ny çhengaghyn shen goll er rheynn magh ayns tree sorçh — y Tocharish A (Agnish ny Turfanish), y Tocharish B (Kuchish) as y Tocharish C (Krorainish).

Ta docamadyn veih'n 6oo gys y 8oo eash BNJ gra dy nee çhengey ny smoo shenn-emshiragh v'ayn 'sy Tocharish A as dy row ee ymmydit myr çhengey liturgagh y Vuddaghys, tra va'n Tocharish B loayrit ny smoo lheeadagh veih Turfan 'sy niar gys Tumshuq 'sy neear. Neuchosoylagh rish y Takish Chotanagh, çhengey Eeraanagh Heear veih'n çheu yiass jeh Awintragh Tarim, haink jerrey lesh ny çhengaghyn Tocharagh lurg haink ny h-eggyssyn Uyghuragh Turkagh stiagh 'syn awintragh 'sy 9oo eash BNJ.

Ronney:Çhengaghyn mean-eashagh
Ronney:Çhengaghyn Ind-Oarpagh
Ronney:Çhengaghyn y Çheen
Ronney:Yn Aishey Veanagh
Ronney:Çhengaghyn marroo yn Aishey